Lav et referat af nedenstående tekst:

Tekst:
En halmlade øst for Aalborg står i flammer. Laden hører til en gård, som ligger på Vejrholm 61 i Aalborg Øst. Der ligger formentlig omkring 250 kubikmeter halm i laden. - Vi ved ikke, hvor mange halmballer, der er i laden. Slukningsarbejdet er i gang, og vi ved ikke, hvor længe det vil stå på endnu, siger vagtchef Michael Elkjær fra Nordjyllands Politi. Beredskabscenter Aalborg blev alarmeret om branden klokken 15.39. Brandfolkene var hurtigt fremme og har kontrol over branden, men det vil ifølge indsatsleder Anders Brosbøl tag nogle timer at slukke branden. - Halmballerne ligger i en gammel kartoffelhal, så der er nogle grøfter i gulvet, hvor halmen ligger og brænder. Vi har kontrol over ilden, men det tager bare noget tid at få slukket branden, siger Anders Brosbøl. Nordjyllands Politi oplyser, at ingen mennesker eller dyr har været i fare i forbindelse med branden. Indsatslederen fortæller, at ejendommen er ubeboet. Årsagen til branden er endnu ukendt.

Referat:
Der er søndag eftermiddag udbrudt brand i en halmlade på en større ejendom øst for Aalborg.